Φρούριο του Αργυροκάστρου

Το Φρούριο του Αργυροκάστρου (αλβανικά: Kalaja e Gjirokastrës) είναι φρούριο στο Αργυρόκαστρο της Αλβανίας. Το Φρούριο του Αργυροκάστρου βρίσκεται χτισμένο σε υψόμετρο 336 μέτρων.

Το φρούριο επιβλέπει την πόλη, καθώς και μια σημαντική οδική αρτηρία κατά μήκος του ποταμού που διασχίζει την κοιλάδα. Είναι ανοιχτό στους επισκέπτες και διαθέτει στρατιωτικό μουσείο, στου οποίου τα εκθέματα περιλαμβάνονται λάφυρα πολέμου όπως πυροβόλα και διάφορα άλλα αναμνηστικά της αντίστασης των Κομμουνιστών ενάντια στην γερμανική κατοχή, καθώς και ένα κατερριφθέν αεροσκάφος της Πολεμικής Αεροπορίας των ΗΠΑ, ως φόρο τιμής στην πάλη του Κομμουνιστικού καθεστώτος ενάντια στις «ιμπεριαλιστικές» δυτικές δυνάμεις.

Το φρούριο υφίστατο υπό διάφορες αρχιτεκτονικές μορφές από χρονική περίοδο προ του 12ου αιώνα. Εκτεταμένες ανακαινίσεις και ταυτόχρονη ενίσχυση των οχυρώσεων στη δυτική του πλευρά έλαβαν χώρα υπό τον Αλή Πασά του Τεπελενίου μετά το 1812. Η κυβέρνηση του Βασιλέα Ζογ επέκτεινε τις φυλακές του κάστρου το 1932.

Σήμερα διαθέτει πέντε πύργους και φιλοξενεί, το νέο Μουσείο Αργυροκάστρου, έναν πύργο του ρολογιού, μια εκκλησία, μια δεξαμενή νερού, την σκηνή του Εθνικού Παραδοσιακού Φεστιβάλ, καθώς και διάφορα άλλα σημεία που παρουσιάζουν ενδιαφέρον.

Οι φυλακές του κάστρου χρησιμοποιήθηκαν σε σημαντικό βαθμό από την κυβέρνηση του Ζογ, ενώ φιλοξένησε πολιτικούς κρατουμένους κατά την περίοδο του κομμουνισμού.

Παραπομπές

Αργυροκαστρου
Αργυρόκαστρο
Μουσεία στην Αλβανία
Αξιοθέατα στη Βόρεια Ήπειρο